EkBass/fiwiki-20250220-pages-articles huggingface dataset:
Vesisamoilijat

Vesisamoilijat ry on lahtelainen melontaseura. Seuralla on kaksi toimipaikkaa: Kahvisaari Vesijärven rannalla ja Vellamostadion Joutjärven rannalla. Kahvisaari on pääasiassa keskittynyt virkistys- ja retkimelontaan, kun taas Joutjärvellä on kilpamelontaa, ratamelontaa ja kanoottipooloa. Seurassa on noin 400 jäsentä Lahdesta ja ympäryskunnista. Seura on perustettu vuonna 1950. Joutjärvellä on kansainvälisen tason ratamelontaradat, mikä mahdollisti nuorten MM-kilpailujen järjestämisen vuonna 1997 yhdessä Suomen Kanoottiliiton kanssa. Nuorten MM-kilpailuissa meloi tuolloin seuran jäsen Jenni Honkanen, joka on myöhemmin edustanut Suomea aikuisten MM-kilpailuissa ja olympialaisissa. Kanoottipoolossa Vesisamoilijat voitti lukuisia Suomen mestaruuksia 1980- ja 1990-luvuilla. ==Aiheesta muualla== * Seuran kotisivut Luokka:Suomalaiset melontaseurat Luokka:Lahtelaiset urheiluseurat Luokka:Vuonna 1950 perustetut urheiluseurat
Kazirangan kansallispuisto

Kazirangan kansallispuisto () on kansallispuisto ja UNESCOn maailmanperintökohde Assamissa, Intiassa. Kansallispuisto on laajuudeltaan 430 neliökilometriä ja se perustettiin vuonna 1974. Puistoa lähin kaupunki on Golaghat. Kaziranga on merkittävä eläinten suojelualue. Peräti kaksi kolmasosaa maailman intiansarvikuonoista elää Kazirangassa . Alueen intiantiikeritiheys on suurempi kuin missään muussa kansallispuistossa. Kazirangassa on myös merkittävä lisääntymisalue aasiannorsuille, vesipuhveleille ja barasingoille. BirdLife International on julistanut Kazirangan kansallispuiston kansainvälisesti tärkeäksi lintualueeksi. Alueella asuu huomattava määrä harvinaisia suofrankoliineja, bengalinkorppikotkia ja gangesinkorppikotkia . Puiston alueella on muuttolintujen suosimia järviä ja soita, missä talvehtivat harmaa- ja lapasorsat, merihanhet ja punapäänarskut. Järvillä ja soilla vakituisesti esiintyvät muun muassa meri- ja arokotkat sekä Bramiini- ja idänsuohaukat. Puiston alueella on avoimia alueita ja ruohostomaita. Kansallispuiston alue soveltuu eläinbongareille. Kazirangan kansallispuisto sijaitsee Brahmaputran etelärannalla. Aluetta halkoo useat pienemmät joet ja siellä on monia pienempiä järvialueita. Kasvistoltaan Kazirangassa on ruohikkoa, sekä korkeata että matalaa, trooppista sademetsää ja suomaata. Kazirangaa kutsutaan yleisesti lajien monimuotoisuutensa ansiosta monimuotoisuuskeskukseksi. Puistossa oli kaudella 2005–2006 5 228 kävijää. == Lähteet == == Aiheesta muualla == *Kazirangan kansallispuisto UNESCOn sivuilla *WCMC:n tietosivu *Indian Holiday: Kaziranga Luokka:Intian kansallispuistot Luokka:Unescon maailmanperintökohteet Intiassa Luokka:Kansainvälisesti tärkeät lintualueet Luokka:Seulonnan keskeiset artikkelit Luokka:Assam
Max Abraham

Max Abraham (26. maaliskuuta 1875 – 16. marraskuuta 1922) oli saksalainen fyysikko, joka kehitti 1910-luvulla painovoimateoriaa, joka haastoi Albert Einsteinin teorian. ==Elämä== Abraham syntyi Danzigissa (nyk. Gdańsk, Puola) juutalaiseen kauppiasperheeseen. Hän opiskeli Berliinin yliopistossa Max Planckin ohjaamana. Abraham valmistui vuonna 1897 ja työskenteli seuraavat kolme vuotta Planckin apulaisena.http://www-groups.dcs.st- and.ac.uk/~history/Biographies/Abraham_Max.html Seuraavat yhdeksän vuotta hän jatkoi uraansa Göttingenin yliopistossa dosenttina, palkattomana luennoitsijana. Abraham aloitti elektronia koskevan teorian kehittämisen vuonna 1902. Hänen mukaansa elektronilla on täydellinen pallopinta, mihin sähkövaraus on jakautunut tasaisesti. Hendrik Lorentz ja Albert Einstein kehittivät toisenlaista teoriaa, josta tuli laajemmin hyväksytty kuin Abrahamin teoriasta. Abraham muistetaan myös tiedemiehenä, joka vastusti koko elämänsä suhteellisuusteoriaa. Abraham otti vastaan viran Illinois'n yliopistosta Yhdysvalloista, mutta vain muutaman kuukauden jälkeen hän jätti viran ja matkusti takaisin Göttingeniin. Myöhemmin Tullio Levi-Civita pyysi Abrahamia töihin Milanon korkeakouluun ja hän otti vastaan klassisen mekaniikan professuurin vuonna 1914. Ensimmäisen maailmansodan alettua Abraham pakotettiin palaamaan takaisin Saksaan. Abrahamilla todettiin aivokasvain ja hän kuoli vuonna 1922 Münchenissä. == Lähteet == == Aiheesta muualla == Luokka:Saksalaiset fyysikot Luokka:Vuonna 1875 syntyneet Luokka:Vuonna 1922 kuolleet
Vilho Sorvari

Vilho Sorvari (6. heinäkuuta 1906 Viipuri – 22. kesäkuuta 1970 Helsinki) oli suomalainen kirjailija. Sorvari pääsi kauppakoulusta 1926 ja hän opiskeli myös Viipurin kirkkomusiikkiopistossa sekä harjoitti jonkin aikaa viuluopintoja säveltäjä Väinö Haapalaisen johdolla. Sorvari työskenteli aluksi Viipurin kaupungin satamarakennusosastolla sekä Kaukas Oy:n palveluksessa laivaajana. Hän oli 1930-luvulla toimittajana Viipurissa, Joensuussa ja Helsingissä. Sotavuodet Sorvari palveli rannikkopuolustusjoukoissa. Sotavuosien jälkeen hän työskenteli toimittajana ja kustannusalalla käsikirjoitusten painokuntoon saattajana. Hän oli liikennetoimiston virkailijana Helsingin poliisilaitoksella 1945–1949, Helsingin yliopiston teologisen tiedekunnan kirjastovirkailijana ja kansakoulunopettajana Oulunsalossa 1952–1956. Vuodesta 1956 alkaen Sorvari oli vapaa kirjailija. Hän asui vuosina 1950–1960 Oulunsalossa kunnes palasi sitten Helsinkiin. Vilho Sorvari julkaisi aluksi merimies- ja satamaelämää kuvanneita romaaneja (Kongon Oskari, Kultainen fregatti), mutta keskittyi sen jälkeen historiallisten romaanien tekemiseen. == Teoksia == * Kongon Oskari, romaani. Otava 1945 * Kosto on minun, historiallinen romaani. 1946 * Kultainen fregatti, romaani. Otava 1947 * Etelämeren auringon alla, seikkailuromaani. Otava 1948 * Hammurabi, romaani suuren lainsäätäjän ajoilta (vv. 1728–1686 e.Kr.). Otava 1949 * Karthagon merituomari, romaani. Otava 1950 * Semiramis, Assyrian kuningatar, romaani naisen vaiheista n. v. 800 e.K.r. Otava 1951 * Ruukunvalaja ja hänen orjansa, romaani. Otava 1953 * Kraaterisaari. Poikien seikkailukirjasto 117. Otava 1954 * Ezeniläiset sadunsepittäjät romaani muinaisitämaalaisen talonpojan ja hänen vaimonsa vaiheista. Otava 1956 * Armottomat apajapaikat, romaani. Otava 1958 * Ikuisen elämän yrtti : radiokuunnelma. 1963 * Polttava leveysaste, romaani. Otava 1965 == Lähteet == * Suomen kirjailijat -tietokanta * Kirjasampo.fi: Vilho Sorvari * Panun pakinoita : "Itämainen" kirjailija pohjoisilla perillä, Kaleva 6.7.1956 * Helka WebVoyage – teosluettelo Luokka:Suomalaiset kirjailijat Luokka:Vuonna 1906 syntyneet Luokka:Vuonna 1970 kuolleet
Favorinos

Favorinos (n. 80 – n. 150) oli kreikkalais-roomalainen sofisti ja filosofi, joka vaikutti keisari Hadrianuksen aikana. == Elämä == Favorinos oli syntyjään gallialainen ja kotoisin Arlesista. Hän aloitti kuitenkin jo varhaisella iällä matkansa Kreikassa, Italiassa ja idässä. Hän ansaitsi mainetta sekä Ateenassa että Roomassa laajojen tietojensa ja hyvien puhujanlahjojensa ansiosta. Hän oli läheinen sekä Plutarkhoksen, Herodes Atticuksen, jolle testamenttasi Roomassa sijainneen kirjastonsa, kyynikko Demetrioksen, Cornelius Fronton, Aulus Gelliuksen että Hadrianuksen itsensä kanssa. Hänen kilpailijansa ja kirjallisten hyökkäystensä kohde oli Polemon Laodikeialainen. Kerrotaan, että kun Hadrianus vaiensi Favorinoksen väittelyssä, jossa sofisti olisi helposti kumonnut vastapuolensa näkemykset, Favorinos vastasi, että olisi typerää kritisoida kolmenkymmenen legioonan komentajan logiikkaa. Kun keisaria nöyristelevät ateenalaiset kaatoivat Favorinokselle aiemmin pystyttämänsä patsaan, Favorinos huomautti, että jos Sokrateella olisi myös ollut ateenalaisten hänelle pystyttämä patsas, hän olisi saattanut säästyä myrkyltä. == Filosofia ja teokset == Favorinoksen lukuisista teoksista on säilynyt vain katkelmia Aulus Gelliuksen, Diogenes Laertioksen ja Filostratoksen teoksissa sekä Sudassa ja Laropiassa (sekalaisia historioita). Diogenes Laertios käytti Favorinoksen teosta Muistelmia (, Apomnēmoneumata) lähteenään.Diogenes Laertios: Merkittävien filosofien elämät ja opit I.79. Filosofina Favorinos kuului skeptiseen koulukuntaan. Hänen merkittävin aikaansaannoksensa tässä suhteessa vaikuttaa olleen kymmenen kirjaa käsittänyt teos Pyrrhonistisia trooppeja, jossa hän pyrki osoittamaan, että Pyrrhonin menetelmät olivat hyödyllisiä käytettäväksi myös oikeusistuimissa. == Lähteet == Luokka:Antiikin kreikkalaiset filosofit Luokka:Roomalaiset filosofit Luokka:Sofistit Luokka:Arlesin historia Luokka:80-luvulla syntyneet Luokka:150-luvulla kuolleet
Pentti Tuikkala

Pentti Tuikkala (17. joulukuuta 1911 – 27. huhtikuuta 1969) oli suomalainen taiteilija ja kuvaamataidonopettaja. Tuikkala syntyi Pyhäjoella vuonna 1911, mutta kävi koulunsa Raahessa. Kuvaamataidonopettajan pätevyyden hän hankki Taideteollisuuskeskuskoulussa. Valmistumisensa jälkeen hän joutui vuonna 1939 sotaan ja loukkaannuttuaan joutui viettämään vuosia sotasairaalassa. Sotien jälkeen hän toimi lukuvuoden verran opettajana Lahdessa ja Kemissä. Lopulta hän palasi Raaheen keskikoulun piirustuksenopettajaksi vuonna 1946. Vuodesta 1964 lähtien Tuikkala toimi myös koulun vararehtorina. Tuikkala menehtyi syöpään 57-vuotiaana vuonna 1969. Hän oli läpi elämänsä hyvin tuottelias ja kokeileva taiteilija. Paikallisille tunnetuimpia töitä ovat öljy- ja akvarellimaalaukset Raahen ja Pyhäjoen maisemista sekä meri- ja saaristoaiheiset työt. Lisäksi Tuikkala teki muun muassa puureliefejä ja -leikkauksia, veistoksia savesta ja puusta sekä suunnitteli useita muistomerkkejä. == Lähteet == Luokka:Suomalaiset taidemaalarit Luokka:Vuonna 1911 syntyneet Luokka:Vuonna 1969 kuolleet Luokka:Kuvaamataidonopettajat
Joe DeLoach

Joseph ("Joe") Nathaniel DeLoach (s. 5. kesäkuuta 1967 Bay City, Texas) on entinen yhdysvaltalainen pikajuoksija, joka voitti olympiakultaa 200 metrillä Soulin kisoissa 1988 ajalla 19,75. DeLoach on ainoa urheilija, joka on voittanut Carl Lewisin olympiafinaalissa. DeLoach oli loukkaantuneena vuoden 1992 olympialaisten aikoihin ja lopetti urheilu-uransa. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1967 syntyneet Luokka:Elävät henkilöt
Dafydd Williams

Dr. Dafydd Rhys "Dave" Williams (s. 16. maaliskuuta 1954Canadian Space Agency - Biography of Dr. Dafydd (Dave) Rhys Williams . Viitattu 7. heinäkuuta 2013.) on kanadalainen lääkäri (M.D.) ja astronautti. Hän on kotoisin Saskatoonista, Saskatchewanin provinssista. Hänellä on vaimo ja kaksi lasta. Vapaa-aikanaan Williams lentää, purjehtii ja hiihtää. Hänellä on walesilaiset sukujuuret. == Koulutus == Williams suoritti luonnontieteiden kandidaatin tutkinnon McGillin yliopistossa Montrealista vuonna 1976 pääaineenaan biologia. Ylemmän korkeakoulututkinnon hän suoritti samaisessa yliopistossa vuonna 1983 pääaineinaan psykologia ja lääketiede. Hän suoritti myös kirurgian tutkinnon. Harjoittelujakson Williams suoritti Ottawan yliopistossa vuonna 1985. Lisäksi hän suoritti hätälääketieteen harjoittelun Toronton yliopistossa vuonna 1988. Williams on toiminut muun muassa Toronton yliopiston kirurgian apulaisprofessorina. == Astronauttiura == Williams valittiin Kanadan avaruusjärjestön astronauttijoukkoihin vuonna 1992. Hän on toiminut muun muassa tehtäväjohtajana sekä avaruuslääketieteellisessä ryhmässä. Vuonna 1994 hän osallistui seitsemänpäiväiseen avaruussimulaatioon. NASA:n astronauttijoukkoihin Williams valittiin vuonna 1995 osana kansainvälistä tehtäväspesialistiryhmää. Ensimmäisen sukkulalentonsa hän suoritti tehtäväspesialistina vuonna 1998 Columbia -avaruussukkulalla (STS-90). Avaruudessa Williams on viettänyt 381 tuntia. Toukokuussa 2001 Williams osallistui seitsenpäiväiseen vedenalaiseen NEEMO 1 (NASA Extreme Environment Mission Operations) -tehtävään. Hänestä tuli tuolloin ensimmäinen kanadalainen, joka on asunut ja työskennellyt sekä veden alla että avaruudessa. Tulevalla STS-118 -tehtävällä Williamsin on tarkoitus suorittaa kolme avaruuskävelyä. Avaruuskävelyiden tarkoituksena on asentaa uusi runkoelementti ja säätää edellisen sukkulamiehistön asentamia aurinkopaneeleita. == Lähteet == == Aiheesta muualla == * NASA:n elämäkertasivut * Williamsin NEEMO 1 -päiväkirja Luokka:Kanadalaiset avaruuslentäjät Luokka:Vuonna 1954 syntyneet Luokka:Elävät henkilöt
Assami

Assami (অসমীয়া, ôxômiya) on indoeurooppalaiseen kielikuntaan kuuluva indoarjalainen kieli. Se on Intian Assamin osavaltion virallinen kieli. Lisäksi sitä puhutaan myös osissa muita Intian kaakkoisia osavaltioita sekä Bhutanissa että Bangladeshissa. Kieli on ottanut niin sanastollisia kuin rakenteellisiakin vaikutteita tiibetiläis-burmalaisista kielistä. Se on itäisin kaikista indoeurooppalaisista kielistä ja sitä puhuu noin 12 828 220 ihmistä.Ethnologue: Assamese Viitattu 7.3.2015. Assamin kielessä käytetään bengalilaista kirjaimistoa. Assami ja bengali ovat läheistä sukua keskenään. Assamilainen kirjallisuus alkoi kehittyä 1200-luvulla. Murteita katsotaan olevan kuusi, kun mukaan lasketaan standardoitu assami. * Länsigoalpariyalainen (1) * Itägoalpariyalainen (2) * Kumrupilainen (3) * Keskinen (4) * Itäinen (5) * Standardiassami (5.1) == Fonologia == === Vokaalit === Etinen Keskinen Takainen Suppea i u Puolisuppea ʊ Välinen e o Puoliavoin ɛ ɔ Avoin a Diftongeja ovat [ɔj] ja [ɔw]. Lähde: === Konsonantit === Soinnilliset ja soinnittomat konsonantit on erotettu toisistaan |-viivalla, paitsi approksimanttien kohdalla, jossa [l] on lateraali ja [ɹ] alveolaari. Labiaali Alveolaari Dorsaali Glottaali Nasaali m n ŋ Klusiili aspiroitu b d g aspiroimaton bʱ dʱ ɡʱ Frikatiivi z x h Approksimantti w l j Lähde: == Kielioppi == Sijamuotoja assamissa on kuusi: nominatiivi, akkusatiivi, genetiivi, instrumentaali, lokatiivi ja datiivi. Pronomineista erotetaan eri tasoja sen mukaan, kuinka paljon kunnioitusta halutaan osoittaa.. Numeraalit assamiksi ovat: ০ ১ ২ ৩ ৪ ৫ ৬ ৭ ৮ ৯ ১০ /xuinno/ /ek/ /dui/ /tini/ /sari/ /pas/ /soy/ /xat/ /ath/ /no/ /dɔx/ 0 1 2 3 4 5 6 7 8 9 10 ==Lähteet== == Aiheesta muualla == *Assami-englanti-sanakirja *Assamin kieli ja kirjallisuus Luokka:Indoarjalaiset kielet Luokka:Assam
Demetrios Magnesialainen

Demetrios Magnesialainen (ensimmäinen vuosisata eaa.) oli antiikin kreikkalainen kirjailija. Hän oli kotoisin jostakin antiikin Magnesia- nimisistä paikoista. Demetrios oli Ciceron aikalainen ja Atticuksen ystävä.Notopoulos, James A.: "The Name of Plato", Classical Philology, Vol. 34, No. 2 (Apr., 1939), ss. 135–145. Demetrios tunnetaan ennen kaikkea teoksesta Samannimiset (Ὁμωνύμοις, Homonymois tai pidemmältä nimeltään Peri homōnymōn poiētōn te kai syngrafeōn), jota Diogenes Laertios käytti filosofielämäkertojensa lähteenä.Diogenes Laertios I.38. Teos teki selvitystä runoilijoista ja kirjailijoista, joilla oli sama (etu)nimi, tarkoituksena auttaa lukijoita erottamaan henkilöt toisistaan. == Lähteet == Luokka:Antiikin kreikkalaiset kirjailijat
Kotala

Kotala on kylä Virroilla noin 15 kilometrin päästä kaupungin keskustasta Valtatie 23:n varrella. Kylä tunnetaan erityisesti metsästäjä Martti Kitusesta sekä kahdesta koskestaan: Kituskoskista ja Vehmaskoskesta. == Palvelut == Kotalassa sijaitsee Erä- ja yrittäjyyskoulu Kitunen, joka on 0–6-luokat sisältävä kaksiopettajinen alakoulu. Koulun pihapiirissä on jääkiekkokaukalo/jalkapallokenttä sekä lentopallo- ja tenniskentät. Kotalan kyläkauppa kuuluu Tarmo-lähikauppaketjuun. Kotalan aseman alueella sijaitsee venesatama, jossa on venepaikat 30 veneelle ja yleinen veneen laskupaikka.http://www.kotala.fi/?Palvelut Kotala-talo on yli satavuotias hirsirakennus, joka oli aikaisemmin työväentalo. Useat kylän omista tapahtumista järjestetään siellä. Sitä käytetään myös paljon perhe- ja sukujuhliin. == Lähteet == ==Aiheesta muualla== * Kotalan kylän kotisivut *
Guitar World

Guitar World on kitaristeille suunnattu aikakauslehti. Lehti sisältää kitaristien haastatteluja, kitaravälineiden esittelyjä ja mainoksia ja basso- ja kitaratabulatuurit yleensä viiteen kappaleeseen. Guitar World ilmestyy kuukausittain, 12 kertaa vuodessa. Guitar Worldin ensimmäinen numero ilmestyi heinäkuussa 1980, jolloin kannessa oli Johnny Winter. Lehden historian aikana yli 13 kertaa haastateltavana on ollut monia tunnettuja kitaristeja, kuten Angus Young, Tom Morello, David Gilmour, Jimmy Page, Ace Frehley, Tony Iommi, Ritchie Blackmore, Joe Satriani, Slash, Eric Clapton, Steve Vai, Zakk Wylde, Dimebag Darrell, Kirk Hammett, Joe Perry ja Eddie Van Halen. Guitar Worldin lukijat ovat myös valinneet kaikkien aikojen 100 parasta kitarasooloa 100 Greatest Guitar Solos -listalle.*Guitar Worldin 100 Greatest Guitar Solos- lista Lehti järjestää vuosittain kilpailun Young Guitarist of the Year. Vuonna 2020 sen voitti 14-vuotias suomalainen Juho Ranta-Maunus. ==Lähteet== == Aiheesta muualla == *Guitar Worldin kotisivut Luokka:Yhdysvaltalaiset musiikkilehdet Luokka:Kitara
Puumala-virus

Puumala-virus on hantaviruksiin kuuluva virus. Sitä esiintyy etenkin Pohjois- Euroopassa ja se aiheuttaa ihmiselle myyräkuumetta, joka on kuin lievä muoto Korean verenvuotokuumeesta eli HFRS:stä.Rose A, Vapalahti O, Lyytikäinen O, Nuorti P. Patterns of Puumala virus infection in Finland. Euro Surveill. 2003;8(1):pii=394. Puumala-virus on ainoa Suomessa tavattava hantavirus. Puumala-virus tarttuu ihmiseen yleensä hengitysteitse aerosolina metsämyyrän eritteistä. Kerran tartunnan saatuaan ihminen saa Puumala-virusta vastaan pysyvän tai ainakin pitkäaikaisen immuniteetin. Puumala-viruksen löysivät, eristivät ja nimesivät vuonna 1980 suomalaiset virustutkijat Markus Brummer- Korvenkontio ja Antti Vaheri. Virus on nimetty löytöpaikkansa Puumalan mukaan. ==Lähteet== Luokka:RNA-virukset
Nkosi Sikelel’ iAfrika

Nkosi Sikelel’ iAfrika () on Enoch Sontongan vuonna 1897 säveltämä, alun perin xhosankielinen laulu. Laulu on osa nykyistä Etelä-Afrikan kansallislaulua, sen swahilinkielinen käännös ”Mungu ibariki Afrika” on Tansanian kansallislaulu ja sen sävelmä on myös Sambian kansallislaulussa ”Stand and Sing of Zambia, Proud and Free”. Lisäksi laulun käännösversio oli aiemmin Zimbabwen kansallislauluna. Jaakko Löytty on sanoittanut sävelmän alkuosion sävelelle laulun ”Kuule, Isä taivaan, pyyntö tää”, joka on Suomen evankelis-luterilaisen kirkon virsikirjan virsi 501. Sontonga kirjoitti ”Nkosi Sikelel’ iAfrikan” ensimmäisen säkeistön sanat vuonna 1897 ja sävelsi siihen melodian koulunsa kuoroa varten myöhemmin samana vuonna. Laulu esitettiin ensi kerran julkisesti vuonna 1899 metodistipappi Bowenin papiksivihkimisessä. Tammikuussa 1912 laulu esitettiin Afrikan kansalliskongressin (ANC) edeltäjän, South African Native National Congressin, perustavan kokouksen päätösrukouksena. Laulun levytti ensimmäistä kertaa ANC:n perustajiin kuulunut kirjailija Solomon Plaatje vuonna 1923 Lontoossa. Runoilija Samuel Mqhayi kirjoitti vuonna 1927 lauluun seitsemän xhosankielistä säkeistöä lisää. Laulusta tuli pian suosittu virsi ja sitä esitettiin myös poliittisissa tilaisuuksissa. Apartheid-hallinnon aikana Etelä-Afrikan musta väestö piti ”Nkosi Sikelel’ iAfrikaa” kansallislaulunaan ja sen laulaminen oli poliittisen protestin muoto. Vuonna 1994 siitä tuli Etelä-Afrikan toinen kansallislaulu ”Die Stem van Suid Afrikan” ohella, ja vuonna 1996 maan kansallislauluksi julistettiin näiden kahden laulun yhdistetty ja lyhennetty versio. == Lähteet == Luokka:Kansallislaulut Luokka:Etelä-Afrikan kansallissymbolit Luokka:Etelä-Afrikan musiikki
God’s Lonely Men

God's Lonely Men oli salolainen rock-yhtye, joka toimi vuosina 1986–1992. Yhtye levytti tamperelaiselle Hiljaiset Levyt -yhtiölle EP:n, singlen ja All This And More -albumin. Albumin tuotti Vaavi-yhtyeestä tunnettu Kari Hipponen. God's Lonely Men hajosi vuonna 1992, mutta se on esiintynyt eri kokoonpanoilla myös sen jälkeen. Teemu Horto ja Esa Salokoski ovat myöhemmin soittaneet No Shame -yhtyeessä, joka on äänittänyt uudestaan God's Lonely Menin kappaleita. Jarkko Jokelainen soittaa nykyään The Flaming Sideburns -yhtyeessä. == Yhtyeen jäsenet== * Vesa Vahtera (laulu, kitara, basso) * Jarkko Jokelainen (rummut) * Teemu Horto (kitara) * Tero Teränen (basso) * Esa Salokoski (basso) == Julkaisut == ===Singlet=== * Days of Glory (Hiljaiset Levyt) 1988 * Proud of Being Myself / Price I Have To Pay (Hiljaiset levyt) 1990 ===Albumit=== * All This And More (Hiljaiset Levyt) 1991 ==Aiheesta muualla == * http://www.myspace.com/wearethegodslonelymen Luokka:Suomalaiset rockyhtyeet
Diokles Magnesialainen

Diokles Magnesialainen (ensimmäinen vuosisata eaa.) oli antiikin kreikkalainen kirjailija. Hän oli kotoisin Lyydian Magnesiasta. Diokles tunnetaan ennen kaikkea teoksistaan Filosofielämäkerrat (, Bioi tōn filosofōn)Diogenes Laertios (DL): Merkittävien filosofien elämät ja opit II.54. ja Katsaus filosofeihin (, Epidromē tōn filosofōn),DL VII.49. joita Diogenes Laertios käytti filosofielämäkertojensa lähteenä. Teoksista on säilynyt vain katkelmia tätä kautta. == Lähteet == Luokka:Antiikin kreikkalaiset historioitsijat Luokka:Antiikin kreikkalaiset kirjailijat
Svanin kieli

Svanin kieli (svaniksi lušnu nin) on Georgiassa asuvien svanien puhuma kartvelilainen kieli. Svanit asuvat historiallisella Svanetian alueella Inguri- ja Tshenistskali-jokien laaksoissa, Kodorijoen laaksossa Abhasiassa sekä vuoden 1987 lumivyöryjen jälkeen Kartliin, Imeretiaan ja Abhasiaan rakennetuissa uusissa kylissä. Kielen puhujia arvioidaan olevan noin 30 000 henkeä. Kartvelilaisen kieliryhmän sisällä svanilla on eriytynyt asema. Tilastollisten laskelmien mukaan se on eronnut ryhmän muista kielistä 1800-luvulla eaa. Teorialle, jonka mukaan svani olisi syntynyt kartvelilaisten ja luoteiskaukasialaisten kielten sekoittumisen tuloksena, ei ole löytynyt todisteita. Kieli jakautuu ylä- ja alasvanin murreryhmiin, joihin kumpaankin kuuluu kaksi murretta. Svani toimii yhteisön suullisen kanssakäymisen välineenä. Sivistyskielenään puhujat käyttävät georgiaa. ==Lähteet== == Aiheesta muualla == * Ethnologue: Svan Luokka:Georgian kielet Luokka:Eteläkaukasialaiset kielet
Kaltimo

Kaltimo voi tarkoittaa seuraavia: * Kaltimo, Enon kuntakeskus; nimi ei ole enää juuri käytössä tässä merkityksessä * Kaltimon rautatieasema, vuodesta 1973 nimellä Enon rautatieasema * Kaltimon kanava, käytössä oleva kanava Pielisjoessa * Kaltimon vanha kanava, historiallinen kanava Enossa Pielisjoen varrella * Kaltimon silta, Pielisjoen ylittävä silta * Kaltimon pahvitehdas, Louhiojalla Pielisjoen rannalla toiminut tehdas * Kaltimonkoski, Pielisjoen koski ja voimala. * Sukunimenä: ** Eino Kaltimo, suomalainen kääntäjä Luokka: Eno
Pertti Tonteri

Pertti Heikki Antero Tonteri (s. 1. helmikuuta 1943 Hämeenlinna) on suomalainen kirjailija. Hän kirjoittaa satiiria irrallisuudesta ja itsekkyydestä ja kuvaa kaoottista elämää. Vaikka kerronta on kuivakkaa, siinä on farssimaisuutta. == Teoksia == *Revitty muotokuva. WSOY 1967 *Täysi työpäivä, romaani. Otava 1968 *Pelistä pois, romaani. Weilin+Göös 1972 *Kesän hämärä syli, romaani. Weilin+Göös 1979 *Saveen valettu, romaani. Weilin+Göös 1981 *Miehet tulevat aamulla. Gummerus 1988 *Tinakenkä. Gummerus 1990 *Joka kuvia kumartaa. Gummerus 1991 ; Novelleja * Vain ruumis, antologioissa: 12 novellia, toim. Salme Saure, Weilin + Göös 1982 ISBN 951-35-2756-5 -- Novellin vuodenajat, toimittanut Pekka Tarkka, Espoo: Weilin + Göös 1987 ISBN 951-35-4030-8 * Kollektiivisen kylähengen kuperkeikka. Julkaisussa: Kouvolan Sanomat 20.10.1985 ;Kuunnelmia ja näytelmiä * Sauna: kuunnelma, 1986 * Rouva Aron etäinen onni: jännityskuunnelma, 1991 * Kalastajat Lisäksi yksi runo on antologiassa Herkät syrjähypyt: proosakirjailijat ja runot, toim. Salme Saure, Weilin + Göös 1980 ISBN == Lähteet == * Helka WebVoyage -teosluettelo *Pertti Tonteri Kymenlaakson kirjailijat -matrikkelissa ===Viitteet=== Luokka:Suomalaiset kirjailijat Luokka:Vuonna 1943 syntyneet Luokka:Elävät henkilöt
Mingrelin kieli

Mingrelin kieli (mingrelin kielellä მარგალური ნინა, margaluri nina, georgian kielellä მეგრული ენა, megruli ena) on Georgiassa asuvien mingrelien puhuma eteläkaukasialainen eli kartvelilainen kieli. Kieltä puhutaan Georgian luoteisosassa sijaitsevassa Mingreliassa. Etelässä kieliraja kulkee Rionijokea pitkin, idässä alue käsittää Abašan ja Martvilin piirit ja lännessä Abhasian Galin piirin. Puhujia arvioidaan olevan 350 000 tai 400 000 henkeä. Mingreli jakautuu Samurzakanon ja Zugdidin (länsimurre) sekä Senakin (itämurre) murteisiin. Sen lähin sukukieli on lazi. Eräät tutkijat käyttävät niistä yhteistä nimitystä zanin kieli. Ilmeisesti vielä 600-luvulla ne muodostivat yhtenäisen alueen, joka jakautui kahtia georgialaisten siirtyessä Mustanmeren rannalle. Kieli toimii mingrelien suullisen kanssakäymisen välineenä. Kirjakielenään puhujat käyttävät georgiaa. Abhasiassa mingrelit osaavat myös abhaasia. Ensimmäiset mingrelinkieliset sanat ja lauseet merkittiin muistiin 1670–1680-luvuilla. Vuonna 1899 julkaistiin mingrelin aapinen ja 1930-luvulla ilmestyi mingrelinkielinen sanomalehti. Georgialaisen kirjaimiston avulla mingreliä on käytetty yksityisessä kirjeenvaihdossa. 1990-luvulta lähtien kielellä on ilmestynyt kaunokirjallisia teoksia ja Abhasian Galin kaupungissa sitä käytetään paikallisessa sanomalehdessä. ==Lähteet== ==Aiheesta muualla== * Ethnologue: Mingrelian Luokka:Eteläkaukasialaiset kielet Luokka:Georgian kielet
Lowdown Shakin’ Chills

Lowdown Shakin' Chills -yhtye perustettiin Vammalassa vuonna 1985, mutta myöhemmin yhtye vaikutti Tampereella. Toistaiseksi viimeisen keikkansa yhtye soitti keväällä 2022. Lowdown Shakin' Chills äänitti Hiljaiset Levyt -yhtiölle albumit Up My Spine (1992) ja Sex Is Boring (1994). Lowdown Shakin' Chills perustettiin alun alkujaan Vammalassa koulun joululoman aikana, kun kaverit eivät keksineet muutakaan tekemistä, siis alettiin soittaa rokkia. Alussa yhtyeen jäsenten taitotaso oli hieman kyseenalainen, mutta tahtoa oli senkin edestä. Mutta kunnon rokkimeiningillä ja tiiviillä harjoittelulla opittiin jopa soittamaan. Nimi yhtyeelle napattiin The Nomadsin kappaleesta. Musiikillisesti yhtye oli varsin railakasta kitararokkia, suurina esikuvina ainakin Hanoi Rocks. Eräs yhtyeen motto oli, että kitara on lyömäsoitin, joka myös kuvasi yhtyeen suhtautumista musiikkiin. Myöhemmin yhtye tunnettiin varsin railakkaista live-esiintymisistä. Taustalla yhtyeen musiikissa oli varsinkin voimakkaasti 1980-luvun aussirock. Ja eräiden miehistön vaihtojen jälkeen myös glam rock -tyyli. Yhtyeen jäsenistä on ainakin Jarkko Jokelainen jatkanut uraansa rock-musiikin piirissä. * Tumppi Kuoppala (laulu) 1985–1994 * P-P Kotila (kitara) 1985–1994 * Riku Jäderholm (kitara) 1986–1991 * Jari Mäntylä (basso) 1985–1991 * Toni Haimi (kitara) 1991–1994 * Ville Syrjä (basso) 1991–1994 * Jan Nylund (rummut) 1991–1994 * Tuomo Luhtanen (rummut) 1989–1990 * Tero Uusinoka (rummut) 1985–1989 * Jarkko Jokelainen (rummut) 1993–1994 ==Diskografia== ===Kasetti=== Sweat Smells Good (omakustanne) kolmen kappaleen kasetti-EP 1989 ===Singlet=== * Everything EP (Hiljaiset levyt HIKS-017) 1990 * (I don't wanna) Say Goodbye / Need You Now (Hiljaiset Levyt HIKS-023) 1991 * She-Devil / I Tried (Hiljaiset Levyt HIKS-029) 1991 * Kiss and Spit (CD-EP) (Hiljaiset Levyt HICKS-041) 1994 ===Albumit=== * ...Up My Spine (Hiljaiset Levyt HILL-012) 1992 * Sex is Boring (Hiljaiset Levyt HILL-017) 1994 Luokka:Suomalaiset rockyhtyeet
Aleksandros Polyhistor

Aleksandros Polyhistor () eli Lucius Cornelius Alexander Polyhistor () (1. vuosisata eaa.) oli kreikkalais-roomalainen oppinut ja historioitsija. Hän oli syntyjään kreikkalainen, mutta roomalaiset vangitsivat hänet Mithridateen sodissa ja veivät hänet Roomaan opettajaksi. == Elämä == Aleksandros oli mahdollisesti kotoisin Miletoksesta. Hänen toimintansa huippuaikaa oli noin vuosi 70 eaa. Hänet vangitsi roomalainen Lucius Cornelius Sulla. Ehkä tämän vuoksi hän otti nimen Cornelius saatuaan vapautensa. Vapauttamisensa jälkeen hän jatkoi elämää Italiassa Rooman kansalaisena. Hän oli niin tuottelias kirjailijana, että sai lisänimen polyhistor. Aleksandros oli Crassuksen mukana tämän Parthian sotaretkillä ja menehtyi talonsa palossa Laurentumissa. Eräs Aleksandroksen oppilaita oli latinaksi kirjoittanut oppinut Gaius Julius Hyginus, joka oli Ovidiuksen ystävä ja jonka Augustus nimitti keisarillisen kirjaston hoitajaksi. == Teokset == Suurin osa Aleksandroksen kirjoituksista on kadonnut, mutta säilyneet katkelmat ovat arvokkaita itäisen Välimeren antiikin tuntemuksen kannalta. Aleksandroksen merkittävin tutkielma käsitti 42 kirjaa lähes kaikkien antiikin maiden historiasta ja maantieteestä. Toinen merkittävä teos käsitteli juutalaisia. Se toisti katkelmia juutalaisilta kirjoittajilta, joista ei muuten tiedettäisi mitään. Filosofina Aleksandros kirjoitti teoksen Perimysjärjestykset (Διαδοχαῖς, Diadokhais), jota Diogenes Laertios käytti lähteenään ja jonka hän mainitsee useita kertoja.Diogenes Laertios: Merkittävien filosofien elämät ja opit I.116 Diogeneen antaman kuvan mukaan Aleksandros kirjasi ylös erilaisia yksityiskohtia filosofien elämästä ja opeista. == Lähteet == * === Viitteet === == Aiheesta muualla == * Alexander Polyhistor: Fragments of Chaldean History, Berossus Katkelma Aleksandroksen teoksesta * Luokka:Antiikin kreikkalaiset historioitsijat
Parras

Parras on Tyrnävän kunnassa sijaitseva kylä. Kylä sijaitsee noin viiden kilometrin päässä Tyrnävän kirkonkylältä luoteeseen. Alue rajoittuu lännessä Limingan kuntaan, ja siellä sijaitsevaan Kedonperän kylään, pohjoisessa Jokisiltaan, idässä Ängeslevään ja etelässä Leppiojaan. Kylän halki virtaa Tyrnävänjoki, jonka varrella on runsaasti perinteistä rakennuskantaa. Partaalle on tieyhteydet yhdystieltä 8240, Leppiojalta ja valtatie 4:ltä Limingan Kedonperän Haaransillalta. ==Lähteet== Luokka:Tyrnävän kylät
Erkki Räikkönen

Erkki Kalervo Räikkönen (11. tammikuuta 1941 Pieksämäki – 12. toukokuuta 2001 Nokia) oli suomalainen kirjailija. == Tuotanto == Räikkönen oli ennen kirjailijanuraansa työssä muun muassa varastomiehenä, myllärinä, myyjänä ja merimiehenä. Räikkösen pääteos on romaanitrilogia Punainen harju, jossa hän kuvasi Nokian työväestön vaiheita 1880-luvulta sisällissodan kautta aina talvi- ja jatkosodan aikoihin saakka. Hänen esikoisromaaninsa Jämä palkittiin Pirkanmaan nuorisoromaanikilpailussa kilpailun ulkopuolella koska romaania pidettiin paremmin aikuisille tarkoitettuna. Räikkönen sai Weilin+Göösin kirjailijapalkinnon toisesta romaanistaan Rumba. Hänen viimeinen julkaistu teoksensa oli 1983 ilmestynyt avioliiton kriisiä ja 1970-luvun ammattiyhdistystoimintaa kuvannut romaani Juhani Väkevä. Nokian kirjasto : Nokialaiskirjailijat == Teokset == * * * * * * == Palkinnot == * Valtion nuorisokirjailijapalkinto 1970 * Weilin + Göösin palkinto 1970, 1975 * Tampereen kaupungin palkinto 1970, 1971, 1976, 1978, 1980, 1984 * Nokian kaupungin palkinto 1977, 1978 == Lähteet == * * Helka WebVoyage -teosluettelo === Viitteet === Luokka:Suomalaiset työläiskirjailijat Luokka:Vuonna 1941 syntyneet Luokka:Vuonna 2001 kuolleet
Laonastes aenigmamus

Laonastes aenigmamus eli niin sanottu "rotta-orava" tai "kha-nyou" on Laosissa elävä jyrsijä, jonka fossiileja tunnetaan jo mioseenikauden keskivaiheilta eli noin 11 miljoonaan vuoden takaa. Laji on siis elävä fossiili, joka löydettiin uudelleen vuonna 2005. == Lähteet == == Aiheesta muualla == * National Geographic News 2005: New Rodent Discovered at Asian Food Market * BBC News 2006: New pictures of 'living fossil' * Science Daily 2006: Retired Professor Captures A 'Living Fossil' Luokka:Piikkisikamaiset jyrsijät Luokka:Elävät fossiilit
Happy Gilmore – ammattilainen

Happy Gilmore – ammattilainen on vuonna 1996 ensi-iltansa saanut komediaelokuva. Pääosassa näyttelee Adam Sandler, joka oli mukana myös elokuvan käsikirjoituksen teossa. Elokuvan on ohjannut Dennis Dugan, ja sen on tuottanut Robert Simonds Universal Studiosille. == Juoni == Happy Gilmore on aina haaveillut jääkiekkoilijan urasta. Hän on yrittänyt jo useasti paikallisen joukkueen vuosittaisessa kykyjenetsintätilaisuudessa osoittaa taitonsa, mutta todellisuudessa ainoa, missä on hyvä on lämääminen. Happy Gilmorella on harvinaisen voimakas laukaus, muttei se riitä vieläkään joukkueeseen pääsemiseksi. Pettyneenä hän menee golf-ranchin lähelle harjoittelemaan ensi vuotta varten, kun Chubbs Peterson, entinen golfammattilainen huomaa Gilmoren kyvyt. Peterson alkaa kouluttaa Gilmoresta uutta golfmestaria, ja hänestä tuleekin golfmaailman väritäplä. Mutta onko Gilmoresta voittamaan hallitseva PGA-mestari Shooter McGavin? == Rooleissa == == Lähteet == Luokka:Yhdysvaltalaiset komediaelokuvat Luokka:Golfelokuvat Luokka:Vuoden 1996 yhdysvaltalaiset elokuvat Luokka:Dennis Duganin ohjaamat elokuvat
Ketunmaa

Ketunmaa on Limingan kunnassa sijaitseva kylä, joka sijaitsee noin viiden kilometrin päästä kunnan keskustasta etelään. Ketunmaa kuuluu Limingan vanhimpiin kyliin. Ennen vanhaan Ketunmaan alue oli suota. Ajan saatossa Ketunmaalla on ollut niin suuria maatiloja kuin torppia ja maakuoppamökkejäkin. Vielä 1800-luvulla alueen asutus sijoittui kylän pohjoispäähän.Keränen, Pekka: Tuulimaa. Limingan kotiseutukirja. 2003. Kylällä sijaitsee muun muassa 1900-luvun alkuvuosina rakennettu Ketunmaan koulu, joka lakkautettiin vuonna 2018. Lukuvuonna 2009–2010 koulussa opiskeli 33 oppilasta. (Internet Archive) Kylästä on tieyhteys Ala-Temmeksen kylään. ==Lähteet== ==Aiheesta muualla== * Ketunmaan kotisivut * Ketunmaan koulun kotisivut Luokka:Limingan kylät
Emil Wiechert

Johann Emil Wiechert (26. joulukuuta 1861 - 19\. maaliskuuta 1928) oli preussilainen geofyysikko, joka kehitti muun muassa seismografia. Lisäksi hän osallistui painovoimateorian kehittämiseen 1910-luvulla ja tutki myös tiiviin aineen fysiikkaa ja atomifysiikkaa.http://www.geo.physik.uni- goettingen.de/~eifel/Seismo_HTML/wiechert.htm == Elämä == Wiechert syntyi Tilsitissä, Itä-Preussissa (nyk. Sovetsk, Venäjä). Hänen vanhempansa olivat Johann ja Emilie Wiechart. Hänen isänsä kuoli kuitenkin Wiechertin ollessa nuori. Wiechert ja hänen äitinsä muuttivat Königsbergiin, jossa hän kävi lukion ja sai päättötodistuksen 8. syyskuuta 1881. Königsbergissä hän aloitti myös yliopisto-opiskelunsa. Tuolloin häntä kiinnosti erityisesti aineen rakenne ja uusi fysiikan osa-alue, tiiviin aineen fysiikka. Wiechertin talous oli tiukilla, jonka takia hänen oli pakko ansaita rahaa. Tämä heijastui hänen opiskeluihinsa ja vasta vuoden 1889 alussa hän sai filosofian tohtorin arvon väitöstyöllään Über die elastische Nachwirkung. Habilitaation suorittamisen hän kuitenkin sai päätettyä jo lokakuussa 1890. Habilitaation jälkeen hän työskenteli Königsbergin matemaattis-fysikaalisessa laboratoriossa. Göttingen oli tuolloin modernin fysiikan keskipiste. Felix Klein uudisti fysiikan opiskelujärjestelmää Göttingenissä, minkä seurauksena syntyi muutama uusi professuuri. Yksi niistä oli geofysiikan professuuri, johon Wiechert valittiin. Göttingenissä hän pysyi kunnes vuonna 1928 kuoli. == Ura == Wiechert otti osaa keskusteluun suhteellisuusteoriasta. Hän ei ollut samaa mieltä Einsteinin kanssa siitä, ettei eetteriä ole olemassa. Hänen mukaansa sähkömagneettisella säteilyllä on pakko olla jonkinlainen väliaine, jossa se kulkee. Wiechert tunnetaan varsinkin työstään seismografin parissa. Seismografin kehittäminen alkoi kun hän oli matkalla Italiassa ja vieraili muutamissa seismologian laitoksissa. Hän myös kuvasi kuinka seismiset aallot leviävät Maan läpi. == Lähteet == == Aiheesta muualla == *Wilfried Schroeder- Some Aspects in Emil Wiechert's Scientific Work *Göttingenin geofysiikan laitos Luokka:Saksalaiset fyysikot Luokka:Vuonna 1861 syntyneet Luokka:Vuonna 1928 kuolleet
George Bizos

George Bizos (marraskuu 1927 Kreikka – 9. syyskuuta 2020 Johannesburg, Etelä- Afrikka) oli eteläafrikkalainen ihmisoikeusaktivisti ja lakimies. Bizos syntyi Kreikassa marraskuussa 1927. Hän on kertonut omaelämäkerrassaan, ettei hänen tarkka syntymäpäivänsä ole tiedossa kunnallisarkistoiden tuhouduttua toisen maailmansodan saksalaismiehityksen aikana. Bizos pakeni kotimaastaan Kreikasta natsi-Saksan miehityksen tieltä vuonna 1941 ja asettui perheineen Johannesburgiin 13-vuotiaana. Hän valmistui lakimieheksi Witwatersrandin yliopistosta ja aloitti työnsä juristina vuonna 1954. Bizos toimi useiden apartheidin vastaisten aktivistien, muun muassa Nelson Mandelan ja Oliver Tambon lakimiehenä 1950- ja 1960-luvulla. Bizos kuului myös Rivonian oikeudenkäynnissä muun muassa Mandelaa, Walter Sisulua ja Govan Mbekiä puolustaneeseen asianajajaryhmään. Apartheidin päättymisen jälkeen Mandela nimitti Bizosin komiteaan, joka suositteli uusia jäseniä maan oikeuslaitokseen sen uudistamiseksi apartheidin jäljiltä. Bizos kirjoitti kaksi kirjaa: omaelämäkerrallisen teoksen Odyssey to Freedom sekä No One to Blame? – In Pursuit of Justice in South Africa == Lähteet == Luokka:Eteläafrikkalaiset juristit Luokka:Eteläafrikkalaiset ihmisoikeusaktivistit Luokka:Apartheidinvastaiset aktivistit Luokka:Vuonna 1927 syntyneet Luokka:Vuonna 2020 kuolleet
Pogostan Sanomat

Pogostan Sanomat on Ilomantsin, Tuupovaaran ja Kiihtelysvaaran paikallislehti. Lehden ilmestymispäivä on torstai. Lehden levikki vuonna 2016 oli 4 761 kappaletta. Lehden päätoimittaja on Jyrki Pönkkä (vuodesta 2021 lähtien). Hänen edeltäjänsä oli Leila Virnes (vuodesta 2013). Hänen edeltäjänsä oli Aino Pesu (vuosina 2006–2013). Lehden aiempi päätoimittaja oli Hilkka Kuusela, joka tunnettiin nimellä Pogostan Hilkka. Pogostan Sanomien päätoimittajana vuosina 1984–2006 toiminut Anja Kangas nykyaikaisti lehden ja nosti sen entistä merkittävämpään paikalliseen asemaan. Kangas palkittiinkin Pohjois-Karjalan sanomalehtimiesyhdistyksen tiedottamispalkinnolla. Tätä aikaisemmin Anja Kangas oli palkittu valtakunnallisella tiedottamispalkinnolla ja Pro Ilomantsi -palkinnolla. Kangas toimi myös Kalevalaisen liiton Pirta-lehden päätoimittajana uudistaen myös sen toiminnan. Pogostan Sanomat kuuluu joensuulaiseen PunaMusta Media -konserniin, joka julkaisee muun muassa Karjalaista sekä Karjalan Heiliä, Lieksan Lehteä, Outokummun Seutua, Parikkalan-Rautjärven Sanomia, Pielisjokiseutua ja Ylä-Karjalaa. ==Lähteet== ==Katso myös== *Pogosta-sanan merkityksiä ==Aiheesta muualla== Pogostan Sanomat Luokka:Suomalaiset paikallislehdet Luokka:Ilomantsi
Operaatio Bolero

Operaatio Bolero oli toisen maailmansodan aikainen sotilasoperaatio, jonka tarkoituksena oli valmistella Normandian maihinnousua ja tuoda satoja lentokoneita Yhdysvalloista Kanadan, Islannin ja Grönlannin kautta Britanniaan. Hävittäjä- ja pommikoneita lennettiin tätä pohjoista reittiä pitkin, koska koneisiin ei joko mahtunut tarpeeksi polttoainetta Atlantin ylitykseen tai niissä ei ollut valtamerellä suunnistamiseen tarvittavia navigointilaitteita. USA:n armeijan kenraali Henry H. Arnold sai tehtäväkseen johtaa operaatio Boleroa 12. huhtikuuta 1942. Tavoitteena oli miljoonan yhdysvaltalaisen sotilaan siirtäminen Eurooppaan, Isoon-Britanniaan. Operaatiossa käytettiin seuraavia lentokonetyyppejä: * 21 raskasta pommittajalaivuetta (B-17 ja B-24) * 8 keskiraskasta pommittajalaivuetta (B-26 ja B-25) * 9 kevyttä pommittajaryhmää (A-20) * 17 hävittäjäryhmää (P-38, P-39, P-40 ja P-47) == Operaation toteutus == Operaatio käsitti 84 ryhmää ja 194 332 miestä 1. heinäkuuta 1943. Vuoden lopussa se oli laajentunut 137 ryhmää, 74 pommilaivuetta ja 31 hävittäjälentuetta sekä 375 000 miestä käsittäväksi sotatoimeksi. Operaatio Boleron suunnittelua rajoitti maihinnousu Pohjois- Afrikkaan. Itse Normandian maihinnousu (koodinimi Overlord) toteutettiin vuotta myöhemmin. == Lähteet == *"The Army Air Forces in World War II" online Bolero
Billy Hayes

William "Billy" Hayes (s. 3. huhtikuuta 1947 New York, Yhdysvallat) on hasiksen salakuljetusyrityksestä kiinni jäänyt mies, jonka tarina toimi pohjana elokuvalle Keskiyön pikajuna. Elokuva pohjautuu Hayesin samannimiseen muistelmateokseen. Hayes jäi kaksikymmentäkolmevuotiaana lokakuussa 1970 Turkissa kiinni pienen hasiserän salakuljetusyrityksestä ja sai elinkautisen vankeustuomion. Asia nousi valtioiden väliseksi kiistaksi, sillä Yhdysvallat halusi, että vankilatuomion voisi suorittaa kotimaassa. Tästä ei kuitenkaan päästy sopimukseen, vaikkakin Turkki lyhensi miehen vankeustuomiota. Lokakuussa 1975 Hayes pakeni Marmaranmerellä sijaitsevalta İmralın vankilasaarelta pimeyden turvin soutuveneellä ja kävelemällä länteen Kreikan rajalle saakka. Kesäkuussa 2007 Hayes palasi Turkkiin ja pahoitteli siellä elokuvan maalle aiheuttamaa vahinkoa. Billy Hayesin mukaan filmi "ei vastannut hänen kokemuksiaan."Hayesin selostus YouTubessä, osa 1.Hayesin selostus YouTubessä, osa 2. Useat elokuvan kohtaukset poikkeavat Hayesin kirjassa kuvatuista tapahtumista. Erityisesti filmissä luotu kuva Hamid-nimisestä turkkilaisvartijasta harmitti Hayesiä, sillä vartija oli joutunut vangin surmaamaksi, kun elokuvassa hän tappaa vangin. Hayes piti itseään osasyyllisenä Turkin imagotappioon ja kertoi halunneensa palata Istanbuliin oikaistakseen väärän kuvan. == Lähteet == Luokka:Yhdysvaltalaiset rikolliset Luokka:Vuonna 1947 syntyneet Luokka:Elävät henkilöt Luokka:Kannabiksen salakuljetus
Annalen der Physik

Annalen der Physik on tunnetuimpia ja vanhimpia fysiikan alan aikakauslehtiä. Lehti julkaisee kokeellisia ja teoreettisia tuloksia fysiikan alalta. Kaikki lehdessä julkaistut artikkelit käyvät läpi tiukan vertaisarvioinnin ennen lehden julkaisemista ja tämä tekee lehdestä hyvin arvostetun. Aiemmin lehti oli saksankielinen, sillä saksa oli fysiikan tutkimuksen valtakieli aina 1900-luvun alkupuolelle saakka. Erityisesti 1900-luvun alussa lehdessä julkaistiin runsaasti merkittäviä tieteellisiä tuloksia, kuten Heinrich Hertzin valosähköinen ilmiö, Albert Einsteinin suhteellisuusteoriat ja Max Planckin mustan kappaleen säteily. Englannin kielen noustua kansainvälisen tieteen kieleksi, myös fysiikan alalla, vaihdettiin kieleksi englanti mutta lehden nimi säilytettiin alkuperäisenä saksalaisperäisenä. ==Lehden päätoimittajia== * Johann Christian Poggendorff –1877Wiedemann, Gustav Heinrich, Tietosanakirja. Osa 10, palstat 1140–1141. Tietosanakirja-osakeyhtiö 1919 * Gustav Heinrich Wiedemann 1877– Lehteä julkaisee englantilainen Wiley- VCH Verlag GmbH & Co. KGaA. ==Lähteet== == Aiheesta muualla == * Annalen der Physik – Vapaa pääsy vuosien 1799 ja 1930 välillä julkaistuihin artikkeleihin / Luokka:Fysiikkalehdet
Sonet

Sonet oli Ruotsissa perustettu levy-yhtiö, joka on nykyisin osa EMI-yhtiötä. Sonetin markkina-alueita Ruotsin lisäksi olivat muun muassa Iso-Britannia, jossa yhtiö toimi nimellä Sonet UK. Sonet toimi myös Suomessa nimellä Sonet Finland. Sonetin artistilistalla olleita suomalaisartisteja ovat muun muassa Hurriganes, Kolmas Nainen, Dingo, Wigwam. Luokka:Ruotsalaiset levy-yhtiöt Luokka:Rockmusiikin levy-yhtiöt Luokka:Entiset suomalaiset levy-yhtiöt
José María Jiménez

José Maria Jiménez Sastre () oli espanjalainen maantiepyöräilijä. Uran alkuvaiheessa häntä pidettiin Miguel Indurainin seuraajaehdokkaana. Hän voitti Espanjan ympäriajon pistekilpailun vuonna 2001 ja vuoristokilpailun vuosina 1997–1999 sekä 2001. Espanjan ympäriajon kokonaiskilpailussa hän sijoittui vuonna 1998 kolmanneksi, vuonna 1999 viidenneksi ja sijalle 17 vuonna 2001. Hänen lempinimensä oli ”El chaba”, joka tarkoittaa villiä. Nimi viittasi hänen hyökkäävään ajotyyliinsä. Hän oli usein mukana irtiotoissa seurauksia harkitsematta. Tapa toisinaan tuotti merkittäviä voittoja raskailla vuoristoetapeilla. Vuoden 1999 Espanjan ympäriajon kahdeksannella etapilla hän hyökkäsi ja ryhtyi ajamaan takaa Pavel Tonkovia Anglirun jyrkässä 23% nousussa sateisessa ja sumuisessa säässä. Lopputuloksena oli kirikamppailu Jiménezin ja Tonkovin kesken. Vuoden 2000 Ranskan ympäriajossa hän teki irtiotton kun etappia oli vielä jäljellä yli 170 km. Jiménez kuitenkin myös kärsi ajotyylistään. Yleensä hyökkäystä seuraavalla etapilla hän hävisi paljon aikaa. Jiménez kärsi masennuksesta ja lopetti pyöräilyuransa vuonna 2002 avioiduttuaan. Hän kuoli sydänkohtaukseen Madridilaisessa sairaalassa 32 vuoden iässä. Carlos Sastre on Jiménezin lanko. Luokka:Espanjalaiset maantiepyöräilijät Luokka:Vuonna 1971 syntyneet Luokka:Vuonna 2003 kuolleet
George Young

George Redburn Young (6. marraskuuta 1946 Cranhill, Glasgow, Skotlanti – 22. lokakuuta 2017) oli australialainen rockmuusikko, lauluntekijä ja tuottaja. Young soitti kitaraa ensin The Easybeats -nimisessä yhtyeessä muun muassa Harry Vandan kanssa. Yhtyeen tunnetuin hitti oli ”Friday On My Mind”; muita hittejä olivat muun muassa ”For My Woman”, ”Good Times” ja ”She's So Fine”. Yhtye hajosi 1970-luvun alussa. Young oli AC/DC:n kitaristien Angus ja Malcolm Youngin isoveli. Hän on osallistunut heidän yhtyeensä toimintaan tuottamalla AC/DC:n levyjä. Hän soitti myös bassoa AC/DC:ssä, kun heillä ei ollut basistia, ja joskus myös rumpuja. Viimeinen levy, jonka hän tuotti Bon Scottin ollessa laulaja AC/DC:ssä, oli Powerage. == Lähteet == Luokka:Australialaiset rockmuusikot Luokka:Australialaiset kitaristit Luokka:Lauluntekijät Luokka:Australialaiset musiikkituottajat Luokka:Vuonna 1946 syntyneet Luokka:Vuonna 2017 kuolleet
Noah Bernardo

Noah "Wuv" Bernardo Junior (s. 24. helmikuuta 1974) on yhdysvaltalainen rumpali. Bernardo on soittanut P.O.D.-yhtyeessä sen perustamisesta saakka vuonna 1992. "Wuv" on myös yhtyeen vokalistin Sonnyn serkku. Wuv-lempinimi nimi juontaa Noahin lapsuuteen, jolloin hänen isoäitinsä puhui usein rakkaudesta (englanniksi love). Hän kuitenkin puhui hyvin epäselvää murretta, ja siksi love kuulosti aivan wuvilta. Tämän myötä Noahia alettiin kutsua Wuviksi. == Diskografia == ; P.O.D. * Snuff the Punk (1994) * Brown (1996) * LIVE at Tomfest (1997) * The Warriors EP (1998) * The Fundamental Elements of Southtown (1999) * Satellite (2001) * Payable on Death (2003) * The Warriors EP, Volume 2 2005 * Testify (2006) * Greatest Hits: The Atlantic Years (2006) * When Angels & Serpents Dance (2008) * Murdered Love (2012) * SoCal Sessions (2014) * The Awakening (2015) ; Southtown Generals * Self Titled (2010) ; StillWell * Dirtbag (2011) * Surrounded by Liars (2011) * Raise It Up (2015) Muut esiintymiset * "A Song for Chi" (2009) Luokka:Yhdysvaltalaiset rumpalit Luokka:Vuonna 1974 syntyneet Luokka:Elävät henkilöt
Claudia Adkins

Claudia Adkins (s. 2. marraskuuta 1972 Novosibirsk) on venäläinen pornonäyttelijä. Hän aloitti pornouraansa vuonna 2000 ja esiintyi sen jälkeen yhteensä yli 120 pornoelokuvassa. Ennen nykyistä uraansa hän opiskeli Venäjällä lääketieteen tohtoriksi. Adkins lopetti pornoelokuvissa näyttelemisen vuonna 2004. == Lähteet == == Aiheesta muualla == * Luokka:Venäläiset pornonäyttelijät Luokka:Vuonna 1972 syntyneet Luokka:Elävät henkilöt
Kokura Kita-ku

thumb|250px|Tokiwabashin historiallinen silta. Kokura Kita-ku () on Kita- Kyūshūn kaupungin suuralue. Kokura Kita-ku käsittää entisen Kokuran kaupungin alueen, joka yhtenä viidestä kaupungistä muodosti vuonna 1963 Kita-Kyūshūn kaupungin. Kokura Kita-kussa sijaitseva JR Kyūshūn Kokuran asema on Kita- Kyūshūn päärautatieasema ja myös San’yō Shinkansen pysähtyy siellä. Suuralueen väkiluku oli 1. tammikuuta 2007 183 053 ihmistä. ==Teollisuus & kauppa== Kita- Kyūshūn suurimmat kauppa- ja ostosalueet sijoittuvat Kokuran aseman lähelle, pääosin Uomachin alueelle (). Kaksi suurinta ostoskeskusta ovat Isetan (Kokuran aseman vieressä) sekä Izutsuya (Murosaki-joen ja Riverwalk Kita- Kyūshūn vieressä). Tanga market on perinteinen japanilainen markkina-alue, jossa myydään pääasiassa kalaa, lihaa ja vihanneksia. ==Turismi== Kokuran linna, jonka Hosokawa-klaani rakensi vuonna 1602, sijaitsee vain 10 minuutin kävelymatkan päässä Kokuran asemasta. Myös Mori Ōgain asunto sijaitsee Kokuran linnan lähellä, jossa hän oli varuskunnan lääkärinä ja kirjoitti Kokura nikki -kirjan. ==Päätoimistot== Kokura Kita-kun alueella on useamman suuryhtiön pää- tai haaratoimistot: * TOTO Ltd. * Zenrin Co. Ltd. * Asahi Shimbun * StarFlyer Inc. ==Aiheesta muualla== * Suuralueen virallinen kotisivu * Seichō Matsumoton muistosivusto * Riverwalk Kitakyushu * Uomachi Shopping Arcade Luokka:Kita- Kyūshūn suuralueet